
DISSERTATIO  MEDICA 


INAUGURALIS 

DE 

APOPLEXIA. 


Johanne  Griffith,  Auctore. 


Ex  omnibus  morbis  quibus  corpus  humanum 
subjicitur,  nullus  magis  perniciosus  est,  et  nullus 
peritiam  medicorum  magis  eludit,  quam  Apo¬ 
plexia,  de  quo,  legi  hujus  Academiae  obtempera¬ 
turus,  singulos  summos  honores  in  medicina  am¬ 
bientes,  jubenti,  proferre  in  lucem  opusculum  de 
re  medica,  pauca  dicere  propono.  Hic  morbus 
merito  attentionem  medicorum  sibi  vindicavit,  et 
quia  nullus  ad  fatalem  eventum  magis  proclivis 
est,  et  praesertim  adoritur  illos  et  aetate  et  expe¬ 
rientia  venerabiles.  Apoplexia  in  natura  ejus 

insidiosissima  est,  nam  quotidie  illos,  qui  amieis' 
suis  bona  valetudine  frui  videntur,  et  qui  expec- 
tationem  longae  vitae  habent,  subito  sine  gemitu 
morientes  videmus.  Impetus  et  natura  dolosa 
ejus  sic  ab  erudito  auctore  describitur : — “  Homo 
sanus,  atque  bene  valens,  de  nullo  morbo  cogitet* 
ex  improviso,  plane  attonitus  redditur,  atque  in¬ 
ter  epulas,  chorea,  et  tripudia  ita  prosternitur,  ut 
sine  omni  sensu,  motu,  vel  mente  jaceat,,  quomo¬ 
do  ac  si  fulmine  vel  infausto  quodam  sidere  affla¬ 
tus,  perculsus  fuerit,” 


DEFINITIO  MORBI. 

Celeberrimus  Cuelenus,  quo  non  alter  scien¬ 
tiam  medicam  magis  exornavit,  hunc  morbum  in 
classe  Neuro  sium  et  ordine  Comatorum  collocavit, 
et  in  verbis  sequentibus  definivit Motus  in¬ 
voluntarii  fere  omnes  imminuti,  cum  sopore,  plus 
minusve  profundo,  superstite  motu  cordis  et  arte¬ 
riarum.”  Porro,  novem  species  enumeravit ;  sed, 
ut  finis  hujus  libelli  tractare  de  singulis  non  si¬ 
nerent,  de  specie  Sanguinea,  et  quia  morbus  sub 
hac  forma  saepius  videtur,  et  impetus  ejus  velo¬ 
ciores  sunt,  et  eventus  magis  fatalis  est,  pauca 

mihi  dicere  liceat.  Speciem  Sanguineam  Culle- 
nus  sic  definivit : — “  Apoplexia  (sanguinea)  cum 
signis  plethorae  universalis,  et  praecipue  capitis.” 


HISTORIA  MORBI. 


Apoplexia  in  vernali  vel  autumnali  tempes¬ 
tate  plerumque  adoritur,  senes,  et  praecipue  illos, 
qui  supra  sexaginta  annos  nati  sunt,  maxime  ag¬ 
greditur,  sed  pauca  exempla  sunt  hujus  morbi 
juvenes  invadientis.  Illi  qui  capita  magna  et 
colla  brevia  habent,  et  qui  plethorico  habitu  cor¬ 
poris  gaudent,  ad  hunc  morbum  maxime  procli¬ 
ves  sunt.  Apoplexia,  nullo  praeunte  signo,  non 
raro  homines  corripit,  et  aeger  solo  prosternitur, 
perculsus  -subito,  quasi  ictu  fulminis,  quod  anti¬ 
qui  revera  accidere  credebant,  et  inde  nomen 
Apoplexia  originem  deducit.  Aliquando  morbus 
gradatim  accedit,  et  insultui  ejus  plerumque  haec 
symptomata  antecedunt,  quae  quoad  numerum, 
gradum,  et  ordinem  maxime  discrepant,  nunc 
tantum  paucos  dies,  nuuc  menses  vel  annos  ante 
impetum  morbi  valent.  Homo  se  magis  hebe¬ 
tem  et  stupidum  esse  quam  solito  sentit,  sensus 

lassitudinis  cum  torpore  vel  sensu  ponderis  circa 
caput  plerumque  adest ;  dolor  capitis  et  gravitas 
ejus,  cum  scotomate  et  sensus  quasi  temulentiae ; 
facies  florida  est,  et  alia  symptomata  quae  auctam 
circulationem  sanguinis  in  capite  indicant,  ple¬ 
rumque  adsint ;  muscae,  tinnitus  aurium,  diversae 
species  et  fugaces  impetus  vertiginis  miserum 
aegrotum  vexant :  gravis  cephalalgia,  quae  modo 
per  totum  caput  extendit,  modo  anteriorem  par¬ 
tem  capitis,  in  aliis  exemplis  posteriorem  partem 
obsidens,  cum  sensu  ponderis  circa  tuberes  ossis 
occipitis,  tensio  dolorifica  frontis,  et  pulsatio  vio¬ 
lenta  temporalium  arteriarum,  cum  epistaxi,  ple¬ 
rumque  adsunt ;  oculi  ab  paralytico  affectu  tor¬ 
quentur,  visus  multum  afficitur ;  modo  pars  dimi¬ 
dia  rerum  tantum  videtur,  modo,  non  nisi  in  cer¬ 
to  situ  res  observantur :  modo  fulgores,  in  aliis 
exemplis  tenebrae,  ante  oculos  videntur.  Sensus 
olfactus  plerumque  imminutus  est,  et  in  multis 
exemplis  in  toto  perditur:  museuli  linguae  affi¬ 
ciuntur,  et  vires  pharyngis  adeo  imminutae  sunt 
ut  aeger  non  deglutire  possit :  vomitus  supervenit, 
vires  animi  demissae  sunt,  et  aeger  ad  unam  rem 
pro  longo  tempore  non  attendere  possit :  noctes 
plerumque  insomnes  sunt,  anxietas  et  palpitatio 

cum  impetibus  frequentissimis  incubus,  aegrotum 
multum  torquent.  Hae  sensationes  molestiores 
fiunt,  et  tandem  morbus  supervenit.  Cum  mor¬ 
bus,  nullo  praeunte  signo,  impetum  faceret,  aeger 
sine  sensu  vel  motu  cadit,  facies  fit  rubra  et  tu¬ 
mida,  venae  capitis,  et  praecipue  venae  oculorum 
et  frontis,  augentur :  magnus  calor  capitis,  oculi 
opaci  fiunt,  et  pupillae  dilatatae  sunt,  palpebrae 
apertae  et  rigidae,  et  vires  animi  in  toto  perditae 
sunt.  Pulsus,  initio,  celer  est,  sed  progrediente 
morbo,  fit  tardus  et  irregularis.  Ex  hoc  stadio 
morbi  aliquando  aeger  vires  musculares  et  per¬ 
ceptiones  gradatim  recipiscit.  Sed  in  plerisque 
exemplis  hemiplegia  vel  affectio  unius  lateris 
manet ;  mens  plerumque  affligitur,  sensationes  et 
perceptiones  minus  accuratae  sunt,  vox  indistinc¬ 
ta  est,  fit  immemor  et  timidus,  et  paralysis  vi¬ 
rium  muscularium  plerumque  adest.  Ubi  mor¬ 
bus  ad  fatalem  eventum  festinet,  vultus  magis 
magisque  rubescit  et  tumescit,  sanguis  ex  ore,  na¬ 
so  et  auribus  ruit ;  sudor  profusus  ex  toto  corpore 
fluit.  Respiratio  fit  magis  irregularis  et  convul- 
siva,  et  non  sentitur  plus  quam  ter  aut  quater  in 
sexaginta  parte  horarum.  Pharynx  fit  insensibi¬ 
lis  ;  maxilla  cadit,  oculi  opaci  fiunt,  convulsiones 

superveniunt,  paralysis  musculorum,  et  praecipue 
sphincterorum  adest,  utpote  faeces  invito  emissae 
sunt  :  facies  fit  livida,  extremitates  frigescunt. 
Pulsus  fit  magis  irregularis  et  celer  ;  omnes  vires 
et  animi  et  corporis  recedunt,  et  tandem  mors 
vitam  pariter  ac  aerumnas  miseri  aegroti  terminat. 

SECTIO  CADAVERIS. 

In  capitibus  illorum  qui  hoc  morbo  perempti 
sunt,  multa  phaenomena  videntur  :  in  multis  ex¬ 
emplis  cum  duram  matrem  dividemus,  magna 
quantitas  sanguinis  ex  venis  frontalibus  et  occi¬ 
pitalibus  fluit :  arteriae  et  venae  sanguine  turgi¬ 
dae  reperiuntur,  substantia  cerebri  diversis  modis 
vitiata  apparet;  aliquando  colore  peccans  fusca 
devenit,  et  materia  quasi  sanguinea  imbuta,  et 
firmior  quam  solito  :  in  multis  exemplis,  dura 
mater  est  densa,  et  arcte  jungitur  ossibus  cranii, 
tunica  arachnoidea  opaca  et  spissa  videtur,  pia 
mater  est  insigne  vascularis  ;  ventriculi  quoque 
aucti  sunt,  sanguis  extra  venas  effusus  videtur, 
et  magna  copia  in  unum  vel  plures  ventriculo¬ 
rum  reperitur  ;  modo  in  cystis  continetur,  quae 
aut  cum  uno  lateralium  ventriculorum,  aut  cum 

superficie  cerebri  communicant ;  modo  inter  mem¬ 
branas,  modo  in  substantia  cerebri  invenitur ; 
sanguis  coagulatus  in  variis  partibus  cerebri,  et 
aliquando  in  theca  vertebrarum  videtur.  Hepar 
in  multis  exemplis  induratum  invenitur,  et  ad¬ 
haesionibus  junctum  ad  peritonaeum.  Haec  sunt 
praecipua  quae  in  dissectione  sese  ostendunt. 


DE  CAUSIS  PRtEDISPONENTIBUS. 

Propositis  nunc  Apoplexiae  symptomatibus^ 
et  phaenomenis  in  dissectione  patefactis,  ad  causas 
praedisponentes  est  progrediendum  •  et  inter  prae¬ 
cipua  illorum,  sequentes  enumerare  possumus  : 
Senectus,  caput  magnum,  collum  breve,  pletho- 
ra  vel  temperamentum  sanguineum,  obesitas* 
plena  et  generosa  diaeta,  vita  sedentaria  vel  de¬ 
fectus  exercitationis,  haemorrhagiae  solitae  sup¬ 
pressae.  Intemperantia  in  usu  liquorum  spirituo- 
sum,  aestas  calida,  vitia  cordis  et  arteriarum,  et 
omnia  quae  circulationem  sanguinis  in  capite  au¬ 
gent.  Quomodo  haec  agunt  Apoplexiam  indu¬ 
cendo,  pauca  mihi  liceat  dicere ;  et  imprimis* 
Senectus. — Ab  multis  experimentis  jam  satis 

probatum  est,  ut  post  certam  aetatem,  distentione 
et  pressura  sanguinis  continuo  factis,  tunicae  arte¬ 
riarum  densiores  evadunt,  et  vix  distentioni  ce¬ 
dunt,  quo  fit,  ut  vim  venarum  superent,  et  plus 
quam  h se  contineant,  et  inde  sanguine  accumu¬ 
lantur  venae.  Haec  accumulatio  plerumque  in 
capite  obvenit,  quia  venae  in  substantia  laxa  re¬ 
conduntur,  et  a  musculis  distantes,  horum  auxi¬ 
lio  motum  fluidorum  in  accelerando  destituuntur, 
et  venae  inseruntur  in  capitis  sinubus  ad  angulos, 
tardationi  faventes.  Hanc  accumulationem  con  ¬ 
sequitur  Apoplexia. 

Caput  magnum.- — In  iis  qui  capita  magna 
habent,  major  quantitas  sanguinis  ad  cerebrum 
mittitur,  propter  evolutionem  vasorum.  Haec 
quantitas  pletboram  venosam  fecit,  aut  per  cavi¬ 
tatem  vasorum  quae  extra  cranium  sunt,  ad  circula¬ 
tionem  auctam  non  respondentem,  aut  per  situm 
venarum  quae  intra  cranium  sunt. 

Collum  breve. — Caput  propius  cordi  situm  est, 
et  sanguis  majore  vi  quam  ubi  collum  magis  pro¬ 
ductum  est,  et  vasa  minus  evoluta  sunt,  torquen¬ 
do  facile  angustantur,  quo  liber  transitus  sangui¬ 
nis  per  ea  multum  impedietur. 

Plethora. — Haec  agit,  quantitatem  sanguinis 
in  corpore  augendo,  et  sic  producendo  plethoram 

in  venis  capitis  propter  majorem  quantitatem 
sanguinis  quae  ad  cerebrum  mittitur. 

Obesitas. — Adeps  in  inferiore  parte  corporis 
collecta,  supra  vasa  premit  et  circulationem  libe¬ 
ram  per  ea  multum  impediet,  et  bine  major  quan¬ 
titas  sanguinis  ad  partes  ubi  non  aderat  propelli¬ 
tur  :  haec  agit  quoque,  liberum  descensum  dia¬ 
phragmatis  prohibendo,  et  sic  idoneum  circuitum 
per  pulmones  impediendo  ;  propter  has  causas 
major  quantitas  sanguinis  ad  cerebrum  vehitur ; 
et  ut  status  plethoricus  obesitatem  sequatur, 
quam  facile  congestio  induci  potest,  hinc  patet. 

Plena  dicet  a  et  defectus  eoe  er  citationis. — Hae 
causae  agunt,  habitum  plethoricum  inducendo. 

Hcemorrhagice  suppressae. — Hae  quoque  a- 
gunt,  plethoricum  habitum  corporis  inducendo. 

Intemperantia  in  usu  liquorum  spirituosim. 
— Hi  circuitum  sanguinis  per  totum  corpus  non 
tantum  accelerant,  sed  effectum  peculiarem  in 
capite  exercere  videntur,  ut  patet  ex  rubore  vul¬ 
tus  et  pustulis  qui  circa  ora  illorum  erumpunt, 
qui  in  usu  horum  indulgent. 

Vitia  cordis  et  arteriarum. — Tumores  pre¬ 
mentes  in  ullis  arteriarum  quae  sanguinem  vehunt 
ad  partes  inferiores  corporis,  circuitum  sanguinis 

per  eas  multum  impedient,  et,  ut  antea  dixi, 
propter  hanc  obstructionem,  major  quantitas  ad 
cerebrum  vehetur ;  et  si  ulla  valvularum  dextri 
lateris  cordis  afficiuntur,  sanguis  accumulabitur 
ibi,  et  liberum  recursum  ejus  per  venas  ex  capite 
haec  accumulatio  prohibebit.  Tumores  quoque 
in  cerebro  crescentes,  vel  ulla  vasorum  capitis  os- 
sificata,  liberum  circuitum  sanguinis  per  hoc  vis¬ 
cum  impediendo,  ad  apoplexiam  praedisponent. 


CAUSvE  REMOTJE  SEU  EXCITANTES. 

Inter  causas  remotas  seu  excitantes,  sequen¬ 
tes  ut  praecipuae  enumerari  possunt  :  Affectus 
excitantes  animi;  exercitatio  violenta;  satietas, 
inebrietas,  calor,  frigus,  et  vicissitudines  horum, 
inclinatio  capitis  ;  aliquid  circa  collum  nimium 
adstrictum,  et  quicquid  per  pulmones  circuitum 
sanguinis  obstat,  ut  videtur  in  cantando,  inflan¬ 
do  instrumenta,  et  vomitu,  ubi  propter  inspira¬ 
tionem  impeditam,  circulatio  multum  prohibetur. 

Affectus  animi . — Hae  fluxum  sanguinis  ad 
cerebrum  multum  augent,  quod  videri  potest  in 
aliquo  his  moto,  nam  tunc  facies  fit  florida  et  tu- 

mida ;  et  omnia  signa  adsunt  quae  auctam  san* 
guinis  circulationem  in  capite  indicant. 

Exercitatio  violenta. — Sanguis  per  actionem 
musculorum  in  dextrum  latus  cordis  impellitur, 
et  ut  ad  superficiem  corporis  permeare  prohibe¬ 
tur,  tunc  propellitur  ubi  musculi  non  obstent,  et 
facit  distentionem  in  vasis  cerebri,  et  sic  Apo¬ 
plexiam  inducit. 

Calor — Agit  totum  systema  stimulando,  et  sic 
quoque  majorem  quantitatem  sanguinis  ad  caput 
mittendo. 

Vicissitudines  coeli.-—  In  calida  tempestate 
sanguis  superficiem  corporis  liberrime  petit ;  si 
frigus  vehemens  post  calorem  ad  corpus  subito 
admoveatur,  tunc  sanguis  ad  partes  interiores  re¬ 
pellitur,  et  congestionem  in  aliquo  interno  orga¬ 
no  faciat,  et  fortasse  in  cerebro,  si  praedispositio 
adsit. 

Satietas.— Propter  distentionem  ventriculi  li¬ 
ber  descensus  diaphragmatis  multum  prohibetur, 
et  circulatio  sanguinis  per  pulmones  impedietur, 
et  retardatio  ad  recursum  sanguinis  ex  capite  fa- 

X 

cietur,  et  sic  Apoplexia  inducetur. 

Inclinatio  capitis.  Fluxus  sanguinis  ad  ca¬ 
put  per  arterias  multum  acceleretur  per  inclina- 

tam  posituram  capitis,  quia  cursus  sanguinis  con¬ 
tra  gravitatem  suam  multum  imminutus  est. 

Ligatura  circa  collum. — Hasc  agit,  quoque, 
premendo  supra  venas  cervicis,  et  recursum  san¬ 
guinis  per  eas  prohibendo. 

Inebrietas. — Haec  agit,  ut  antea  dixi,  quanti¬ 
tatem  majorem  sanguinis  ad  caput  mittendo,  et 
congestionem  in  cerebro  producendo. 


DE  DIAGNOSI. 


Attentione,  ad  symptomata  inter  hunc  et 
alios  morbos  facile  distinguere  possumus.  Apo¬ 
plexia  ab  Epilepsia  discernitur,  absentia  convul¬ 
sionum,  vel  si  adsint,  mitiores  sunt,  et  tantum 
unum  latus  vel  partem  singularem  afficiunt ;  et  si 
aura  epileptica  adsit,  ad  formandum  diagnosin 
multum  juvabit ;  quoque  ab  stertore  et  sopore  dis¬ 
cernitur.  Apoplexia  ab  Paralysi  facile  discerni¬ 
tur,  quia  illa  est  affectio  totius  systematis,  haec 
est  tantum  partialis ;  pulsus  est  mollior  et  tardior, 
respiratio  est  minus  difficilis,  stertor  et  sopor  non 
plerumque  adsunt,  et  vires  animi  non  in  toto 
perditae  sunt.  Apoplexia  ab  Syncope  ;  in  priori 

actio  cordis  et  arteriarum  manent,  in  posteriori 
facies  est  pallida,  oculi  languidi  sunt,  et  actio 
cordis  et  arteriarum  pro  tempore  omnino  cessat. 
Ab  Inebrietate  Apoplexiam  diagnoscere,  in  mul¬ 
tis  exemplis  maxime  difficilis  est,  et  saepe  hunc 
statum  Apoplexia  sequitur ,  sed  in  casibus  lenio¬ 
ribus  distinguere  possumus  ab  odore  liquorum 
spirituosum,  et  historia  et  temperamento  aegroti. 
Ab  Hysteria,  sensu  globi  in  gutture  ascenden¬ 
tis  ;  sed  si  hoc  symptoma  non  adsit,  tunc  discer¬ 
nere  possumus,  viribus  animi  manentibus,  et  aeger, 

quae  astantibus  dicuntur,  potest  audire. 

* 

DE  PROGNOSI. 

Hisc  est  plerumque  infausta  ;  raro  accidit,  ut 
aeger  valetudinem  integram  recipiscet,  sed  ple¬ 
rumque  vires  animi  imminutae  sunt,  et  hemiple¬ 
gia  aut  affectio  virium  muscularium  plerumque 
manet.  Homo  impetum  semel  expertus,  ad 
aliam  proclivis  est.  Cum  paroxysmus  est  dura- 
tionis  magnae,  respiratio  difficilis  et  stertorosa, 
deglutitio  multum  impedita  ;  pulsus  durus  et  ce¬ 
ler,  extremitates  frigidae,  et  faeces  invito  elabun- 

tur,  tunc  morbus  plerumque  infauste  terminat ; 
sed  ubi  aeger  ad  hunc  morbum  non  proclivis  est, 
et  symptomata  multo  levia  sunt,  et  si  remedia 
quae  per  paroxysmum  adhibita  sunt  bonum  effec¬ 
tum  ediderunt,  tunc  terminationem  faustam  mor¬ 
bi  liceat  sperare  :  in  multis  exemplis,  effusio  san¬ 
guinis  ex  naribus  bonam  prognosin  praebet. 


DE  EATIONE  MEDENDI. 

Consilia  medendi  ad  tria  capita  referri  pos¬ 
sunt.  1.  liem  edi  a  quae  utenda  sunt,  cum  symp¬ 
tomata  quae  minitant  Apoplexiam,  apparent. 

2.  Cum  morbus  impenderet,  quomodo  removetur. 

3.  Cum  morbus  removetur,  contra  recursus  mor¬ 
bi  cavendum  est. 

Hinc  ad  primum  indicationem  implendum. 
Cum  rubor  faciei  et  tensio  dolorifica  frontis  et 
oculorum  adsint,  cum  vertigine,  sopore  et  aliis 
symptomatibus  quae  auctam  quantitatem  sangui¬ 
nis  in  capite  indicant,  tunc  iis  remediis  quae  mul¬ 
tum  valent,  plethoram  vasorum  cerebri  ad  dimi¬ 
nuendum,  (et  inter  haec  emissio  sanguinis  locum 

primum  tenet),  utendum  est.  In  emissione  san¬ 
guinis,  et  aetate  et  temperamento  aegroti  dirigere¬ 
mur.  Si  morbus  in  homine  pleth orici  habitus 
minitetur,  tunc  emissio  sanguinis  illico  fieret,  aut 
per  arterias  temporales  aut  venas  jugulares  :  sed 
si  morbus  in  homine  constitutionis  debilis  mini¬ 
taretur,  tunc  ad  collum  aut  tempora  cucurbitula 
applicerentur  ;  quamvis  hoc  est  praecipuum  reme¬ 
dium,  tamen  minora  non  negligenda  sunt ;  cathar- 
tica  multum  produnt,  et  si  morbus  ex  suppres¬ 
sione  solitae  evacuationis  minitatur,  si  possibile 
sit  redigi  debet.  Haec  sunt  praecipua  ad  primam 
indicationem  efficiendum. 

2.  Cum  morbus  impenderit  quomodo  remove¬ 
tur  ;  aegrotus  statim  in  ampliore  cubiculo  remove¬ 
retur,  et  frigidus  aer  liberrime  admitteretur,  ca¬ 
put  elevatur,  et  omnia  quae  reditum  sanguinis 
ex  capite  impediunt,  removenda  sunt,  et  nullus 
in  cubiculo  adsit  praeter  illos  qui  ad  auxilium  et 
solatium  aegroti  necessarii  sunt.  Emissio  sangui¬ 
nis  statim  fieret,  et  si  prima  emissio  sanguinis 
non  multum  valeret,  tunc  altera  et  immo  tertia 
fieret.  Si  paralysis  unius  lateris  adsit,  tunc  emis¬ 
sio  sanguinis  ex  latere  quod  non  afficitur  fieret. 

Quod  attinet  ad  quantitatem  quas  detrahenda 

sit,  nulla  perpetua  aut  certa  regula  fieri  potest, 

/ 

sed  sanguis  efflueret,  donec  pulsus  magis  natura¬ 
liter  micare  coepit,  vel  aeger  signa  sensus  redien- 
tis  ostenderet.  Cataplasma  et  fomentationes  cali¬ 
dae  ad  partes  inferiores  corporis  admoveantur. 
Affusio  aquae  frigidae  in  capite,  et  applicationes 
frigidae,  determinationem  ex  capite  removendo, 
multum  valent.  Si  vires  pharyngis  manerent,  pur¬ 
gantia  usurpantur,  quae  cum  summa  cura  exhi¬ 
benda  sunt,  ne  vomitum  inducent,  et  sic  impe¬ 
tum  sanguinis  ad  caput  accelerando,  injuriam  fa- 

ngis  torpentur,  tunc  al- 
vum  ducere  ope  enematum  necessarium  est.  Ve- 

i 

sicatoria  ad  collum  vel  inter  scapulas,  pressuram 
sanguinis  ex  cerebro  tollendo,  multum  produnt. 

3.  Nunc  ad  tertiam  indicationem,  vel  prophy- 
laxin  morbi.  Cum  morbus  removeatur,  et  aegro¬ 
tus  ad  sanitatem  revocatur,  et  ubi  causae  praedi s- 
pon entes  adsunt,  omnes  hae  causae  quae  majorem 
quantitatem  sanguinis  mittendo  agunt,  sedulo 
evitandae  sunt :  omnes  affectus  animi,  vita  seden¬ 
taria,  nimium  studii  et  exercitationis,  et  omnia 
quae,  ut  antea  dixi,  impetum  sanguinis  in  vasis  ce- 


■ 


cerent.  Si  musculi  phary 

rebri  augent ;  obstipatio  sedulo  cavenda  sit,  alvus 
lenibus  catharticis  laxetur,  temperantia  in  cibo  et 
potu  observaretur.  Homo  ad  hunc  morbum  procli¬ 
vis,  diaeta  parcissima  ex  oleribus  et  radicibus  ute¬ 
retur  ;  liquores  spirituosi  evitandi  sunt,  et  potus 
ex  aqua  pura  vel  cerevisia  tenui  constare  debet. 
Emissio  sanguinis  ab  auctoribus  laudatur,  sed  non 
videtur  mihi  utilis  esse,  nam  plethoram  inducit, 
et  sic  praedispositionem  ad  Apoplexiam  praebet. 
Setacea  in  collo  multum  laudantur.  Exercitatio 
lenis  utenda  sit,  et  si  res  sinerent,  equitatio  mul¬ 
tum  commodi  praebet.  Caput  in  cubito  elevaretur, 
et  ligatura  circa  collum,  prohibenda  est.  Vicissi¬ 
tudines  temperiei  sedulo  evitentur ;  et  denique 
omnia  quae  aut  curam  aut  anxietatem  aegroto  af¬ 
ferunt,  cum  summa  diligentia  cavenda  sunt. 


FINIS. 

